**375/2015.(X.22.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a Szent Márton Tervvel kapcsolatos döntések meghozatalára” című előterjesztést és a következő döntéseket hozta:

1./ A Közgyűlés az előterjesztésben részletezett és a tervezők által a közgyűlés számára bemutatott terveket

* a Berzsenyi Dániel tér és környezetének megújítása
* a Szent Márton templom előtti tér felújítása
* a Smidt Múzeum felújítása
* a Romkert sétány kialakítása

vonatkozásában jóváhagyja.

2./ A Közgyűlés felhatalmazza a polgármestert, hogy a központi támogatás igényléséhez szükséges adatlapot az előterjesztés szerinti tartalommal és költségkalkulációval aláírja.

3./ A Közgyűlés felkéri a polgármestert, hogy a Savaria Múzeum és környezete felújításának terveit terjessze a Közgyűlés elé.

**Felelős:**  Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési és Projekt Kabinet vezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. pont esetében: azonnal

2. pont esetében: a központi támogatásról szóló döntést követően

3. pont esetében: 2015. decemberi közgyűlés